section_heading: Znamenitosti
paragraph_text: Jednokatna kurija pravokutna tlocrta, s devet prozorskih osi na glavnom pročelju, ima obilježja kasnoga baroka (18 st.). Na zaglavnome kamenu portala uklesan je lik granatke jabuke (šipka), a isti se motiv ponavlja u sredini intarzirana parketa u glavnoj prostoriji kurije. Osim koso kovanih prozorskih rešetki, osobito se ističu rokoko motivi na vratima pojedinih prostorija. Nakon mnogih vlasnika danas pripada hrvatskom poduzetniku Dragutinu Kamenskom koji je kuriju kupio od grada Ozlja 2004. godine.